ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ՀՈՒՆԻՍԻ 5-Ի N 717-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ԿԱՐԾԻՔՆԵՐԻ

	1. ՀՀ ֆինանսների նախարարություն
	18.06.2026թ․

	
	N 03/26-2/16122-2026

		Ի կատարումն ՀՀ փոխվարչապետի 11/06/2026թ. թիվ 03.1/03.62/19628-2026 հանձնարարականի՝ ուսումնասիրելով ներկայացված ՀՀ կառավարության որոշման նախագիծը՝ հայտնում ենք, որ նախագծի վերաբերյալ առաջարկություններ չունենք:
Միաժամանակ առաջարկում ենք լրացուցիչ աշխատանքների իրականացման համար անհրաժեշտ ծախսերը (50,901,565.4 դրամ) կատարել ՀՀ 2026թ․ պետական բյուջեի «1236 Հանրակրթական և նախադպրոցական հաստատությունների հիմնում, կառուցում, բարելավում» ծրագրի «32004 Հանրակրթական դպրոցների շենքերի վերակառուցում, հիմնանորոգում» միջոցառման գծով նախատեսված գումարի շրջանակներում։
	Ընդունվել է ի գիտություն

	2. ՀՀ արդարադատության նախարարություն
	17.06.2026թ.

	
	N /27.4.3/31458-2026

	Ի կատարումն Հայաստանի Հանրապետության փոխվարչապետի՝ 2026 թվականի հունիսի 11-ի թիվ /03.62/19628-2026 հանձնարարականի՝ հայտնում ենք, որ «Հայաստանի Հանրապետության կառավարության 2025 թվականի հունիսի 5-ի N 717-Ա որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ դիտողություններ և առաջարկություններ չունենք:
	Ընդունվել է ի գիտություն


		3. ՀՀ վարչապետի աշխատակազմի իրավաբանական վարչություն	
	29.06.2026թ.

	
	02/16.4/22076-2026

	Ներկայացված որոշման նախագծով ըստ էության նախատեսվում է գնման պայմանագրում կատարել փոփոխություններ՝ ավելացնելով պայմանագրով նախատեսված աշխատանքների ծավալները և կատարել լրացուցիչ աշխատանքներ, որի արդյունքում ավելանում է նաև պայմանագրի գինը: Այս առումով հարկ է նկատի ունենալ, որ «Գնումների մասին» օրենքի 25-րդ հոդվածի նախկին խմբագրության համաձայն՝ արգելվում է փոփոխել պայմանագրով նախատեսված ապրանքների, աշխատանքների և ծառայությունների բնութագրերը: 2025 թվականի հոկտեմբերի 24-ի ՀՕ-336-Ն օրենքի համաձայն՝ պայմանագրով նախատեսված ապրանքների, աշխատանքների և ծառայությունների բնութագրերի փոփոխման դեպքերը և կարգը սահմանում է Հայաստանի Հանրապետության կառավարությունը: Նույն օրենքի անցումային դրույթների համաձայն՝ օրենքի պահանջները չեն տարածվում մինչև սույն օրենքն ուժի մեջ մտնելը սկսված և չավարտված գնման գործընթացների վրա: Նշված օրենքը ուժի մեջ է մտել 2025 թվականի նոյեմբերի 12-ին: Հաշվի առնելով վերը նշվածը, գտնում ենք, որ նախագիծը չի համապատասխանում «Գնումների մասին» օրենքի պահանջներին:
	Չի ընդունվել

